***Erklæring fra uafhængig revisor om aftalte arbejdshandlinger i forbindelse med modtagelse af puljemidler fra Dansk Ungdoms Fællesråd som følge af COVID-19***

**Til [Organisationen]** **og Dansk Ungdoms Fællesråd**

I forbindelse med **[Organisationsnavn]’s** (herefter kaldet ”organisationen”) modtagelse af tilskud fra Dansk Ungdoms Fællesråds **COVID-pulje**, har vi udført de arbejdshandlinger, som er fastlagt af Dansk Ungdoms Fællesråd i forbindelse med modtagelse af puljemidler fra Dansk Ungdoms Fællesråd jf. bevillingsbrev mellem organisationen og Dansk Ungdoms Fællesråd samt *Retningslinjerne for COVID-puljen under Dansk Ungdoms Fællesråd af 23. februar 2022*.

De udførte arbejdshandlinger vedrører nedenstående organisations modtagelse af tilskud til finansiering af tabte indtægter i perioden 19. december 2021 til og med 15. januar 2022 som følge af nedlukning af aktivitet i forbindelse med COVID-19:

|  |  |
| --- | --- |
| **Navn på tilskudsmodtagne organisation** |  |
| **Tilskudsmodtagerens landsorganisation** |  |
| **Modtagne tilskud fra pulje (kr.)** |  |

Arbejdshandlingerne blev udelukkende udført som følge afkrav om stikprøvemæssigt tilsyn og opfølgning af tilskudsmodtagere fra **COVID-puljen** som forvaltes af Dansk Ungdoms Fællesråd under de gældende principper for forvaltning af statslige tilskudsmidler, jf. Moderniseringsstyrelsens *Vejledning om effektiv tilskudsforvaltning i staten (2016)* og Rigsrevisionens *Forvaltning og revision af offentlige tilskud (2015)*, som Dansk Ungdoms Fællesråd er pålagt af Slots- og Kulturstyrelsen.

Arbejdshandlingerne blev udført for at hjælpe Dansk Ungdoms Fællesråds ledelse med at vurdere, om organisationen har overholdt betingelserne af *Retningslinjerne for COVID-puljen under Dansk Ungdoms Fællesråd af 23. februar 2022, § 3 stk. 2*:

2) Følgende kan ikke opnå støtte:

a. Dækning af tabte indtægter, som foreningen ikke selv har tabt.

b. Dækning af tabte indtægter, som er dækket af forsikring.

c. Dækning af tabte indtægter, som dækkes af kompensationsordningen for aflysning af større arrangementer eller andre offentlige støtteordninger.

Vores arbejde er udført i overensstemmelse med den internationale standard om aftalte arbejdshandlinger vedrørende regnskabsmæssige oplysninger (ISRS 4400 DK) og yderligere krav ifølge dansk revisorlovgivning.

Da nedenstående arbejdshandlinger hverken er revision eller review i overensstemmelse med internationale standarder om revision eller om review og yderligere krav ifølge dansk revisorlovgivning, udtrykker vi ikke nogen grad af sikkerhed om oplysningerne i ansøgningen.

Hvis vi havde udført yderligere arbejdshandlinger, revideret eller udført review af oplysningerne i ansøgningen i overensstemmelse med internationale standarder om revision eller om review og yderligere krav ifølge dansk revisorlovgivning, kunne andre forhold være fundet og rapporteret til Dansk Ungdoms Fællesråd.

Vores erklæring er udelukkende udarbejdet med det formål, der er nævnt i denne erklærings indledning, og til Dansk Ungdoms Fællesråds brug, og den må ikke bruges til noget andet formål eller videregives til nogen anden.

|  |  |  |
| --- | --- | --- |
|  | **Handling** | **Resultat** |
| 1. | Vi har forespurgt ledelsen om bekræftelse på, om organisationen kan få kompenseret de ansøgte, tabte indtægter gennem organisationens egen forsikring. | Ledelsen har bekræftet, at organisationens ansøgte tabte indtægter jf. ansøgningen, [kan/ikke kan] kompenseres via organisationens egen forsikring. |
| 2. | Vi har forespurgt ledelsen om bekræftelse på, om organisationen har ansøgt om tilskud til tabte indtægter som organisationen ikke selv har tabt. | Ledelsen har bekræftet, at organisationens ansøgte tabte indtægter jf. ansøgningen [udelukkende /ikke udelukkende] er tabt af **organisationen** selv. |
| 3. | Vi har forespurgt ledelsen om bekræftelse på, om organisationen har fået dækket de ansøgte, tabte indtægter på anden vis (kompensationsordningen for aflysning af større arrangementer, lønkompensationsordningen eller andre offentlige støtteordninger). | Ledelsen har bekræftet, at organisationens ansøgte tabte indtægter jf. ansøgningen, [er/ikke er] dækket på anden vis. |
| 4. | Vi har indhentet organisationens bankudskrifter for perioden **19. december 2021 – 15. januar 2022** og påset alle bankindsætninger på over 50% af modtagne tilskud i pågældende periode ikke vedrører anden dækning af ansøgte tabte indtægter jf. ansøgningen. | Vi har fundet, at organisationen [har/ikke har] modtaget anden tilskud til dækning af ansøgte midler [som samlet udgør DKK XX.XXX]. |
| 5. | Vi har indhentet bogføringsudskrifter på driftskonti fra organisationen for perioden **19. december 2021 – 15. januar 2022** og påset bogførte indtægter/krediteringer ikke vedrører forsikringsudbetalinger, kompensationer eller andre offentlige støtteordninger.  I tilfælde af konstatering af forsikringsudbetalinger, kompensationer eller andre offentlige støtteordninger har vi forespurgt ledelsen om bekræftelse på, at de konstaterede forsikringsudbetalinger, kompensationer eller andre offentlige støtteordninger ikke vedrører ansøgte tabte indtægter jf. ansøgningen | Vi har fundet, at organisationen [har/ikke har] modtaget anden tilskud [som samlet udgør DKK XX.XXX].  *I tilfælde af konstatering af anden tilskud:*  [Ledelsen har bekræftet, at anden modtagne tilskud [vedrører/ikke vedrører] de tabte indtægter jf. ansøgningen] |

X-by, den XX. XXXX 2022

**[Revisors selskab]**

[Selskabets selskabsform]

*[CVR]*

[Revisors navn]

[statsautoriseret/registreret] revisor